লুনা ই-১ নং. ২
লুনা ই-১ নং. ২, কখনও কখনও নাসা কর্তৃক লুনা ১৯৫৮বি হিসাবে চিহ্নিত করা হয়, হলো লুনা কর্মসূচির অংশ হিসাবে ১৯৫৮ সালে মহাশূণ্যে প্রেরণ করা একটি সোভিয়েত মহাকাশযান। উৎক্ষেপণ ব্যর্থতায় হারিয়ে যাওয়ায় এটি এর উৎক্ষেপণ উদ্দেশ্যকে পূরণ করতে ব্যর্থ হয়। এটি ছিলো চারটি ই-১ অভিযানের মধ্যে দ্বিতীয় উৎক্ষেপণ করাটি। এটিকে চাঁদের পৃষ্ঠকে প্রভাবিত করার উদ্দেশ্যে প্রেরণ করা হয়েছিল যেটি এই উদ্দেশ্য পূরণ করতে পারলে চন্দ্র পৃষ্ঠে পৌঁছানো প্রথম মানবসৃষ্ট বস্তু হয়ে ওঠার সুযোগ ছিলো। এটি ছিলো ৩৬১-কিলোগ্রাম (৭৯৬ পা) ভর বিশিষ্ট মহাকাশযান যা চাঁদে একটি মহাকাশযান প্রেরণের দ্বিতীয় সোভিয়েত প্রচেষ্টা হিসাবে চিহ্নিত হয়েছিল। এটি লুনা কর্মসূচিরও দ্বিতীয় অভিযান ছিল। এই অভিযান সম্পর্কে তথ্য প্রকাশের আগেই নাসা সঠিকভাবে এটিকে সনাক্ত করেছিল যে এটি চাঁদে একটি মহাকাশযান অবতরণের প্রচেষ্টা ছিল। লুনা ই-১ নং. ২ নভোযানটি ১৯৫৮ সালের ১২ অক্টোবর একটি লুনা ৮কে৭২ বাহক রকেটের মাধ্যমে বাইকোনুর কসমোড্রমের সাইট ১/৫ হতে উৎক্ষেপণ করা হয়েছিল।